Návrh stratégie plnenia Dlhodobého zámeru štátnej vednej a technickej politiky do roku 2015 na obdobie do roku 2010
–––––––––––––––––––––––––––––––––––––––––––––––––––––––––––––––––––––––––––

Príloha 1
Model zabezpečenia účasti Slovenskej republiky v 7.rámcovom programe EÚ pre výskum, technický rozvoj a demonštrácie

Model zabezpečenia účasti Slovenskej republiky
v 7. rámcovom programe EU pre výskum, technický rozvoj a demonštrácie

Ministerstvo školstva Slovenskej republiky (ďalej len „ministerstvo školstva“) v rámci svojich kompetencií v oblasti tvorby a realizácie štátnej vednej a technickej politiky zodpovedá aj za účasť Slovenskej republiky v rámcových programoch EÚ pre výskum, technický rozvoj a demonštrácie a konkrétne v rokoch 2007 – 2013 zodpovedá za účasť v 7. rámcovom programe EÚ pre výskum, technický rozvoj a demonštrácie (ďalej len „7.RP“).

	Slovenská republika, ako všetky členské krajiny EÚ, 
I.	je pre plnohodnotné členstvo v 7.RP povinná vytvoriť základné podporné štruktúry 7.RP, ktoré sú nevyhnutné pre implementáciu 7.RP v každej členskej krajine EÚ,
II.	a tiež vzhľadom na svoje disponibilné finančné zdroje by mala zabezpečiť  spolufinancovanie účasti Slovenskej republiky v projektoch 7.RP zo štátneho rozpočtu. 

I. Základné podporné štruktúry pre účasť Slovenskej  republiky v 7.RP  

Pre implementáciu 7.RP je  povinnosťou každej členskej krajiny EÚ vytvoriť na svojej národnej úrovni základné podporné štruktúry. Z tohto dôvodu bol podpredseda vlády a minister školstva SR v septembri 2006 oslovený listom generálneho riaditeľa Direktoriátu EK pre výskum, aby takéto podporné štruktúry pre 7.RP vytvoril na Slovensku, čo bolo vykonané v októbri 2006.

Základnými podpornými štruktúrami pre implementáciu 7.RP, ktoré členská krajina EÚ musí ustanoviť na národnej úrovni, sú: 
•	národný koordinátor siete národných kontaktných bodov členskej krajiny EÚ,
•	národné kontaktné body (ďalej len „NCP“) pre jednotlivé priority a programové smery 7.RP 
•	národní delegáti v jednotlivých programových výboroch 7.RP,
•	a národní experti v jednotlivých programových výboroch 7.RP. 

		Tieto podporné štruktúry 7.RP sú vytvárané na základe pravidiel Európskej komisie (ďalej len „EK“) pre 7. RP a princípov tvorby NCP siete pre 7.RP,  pričom sa od každého členského štátu EÚ vyžaduje, aby zabezpečil svoje zastúpenie v týchto štruktúrach, t. j., aby nominoval jednotlivých NCP v rámci systému NCP, nominoval národného koordinátora NCP, národných delegátov programových výborov a expertov a aby financoval a kontroloval činnosť uvedeného systému. EK čiastočne refunduje náklady spojené s účasťou podporných štruktúr na rokovaniach v Bruseli.

Národný koordinátor siete NCP členskej krajiny EÚ 
	
	Národný koordinátor siete NCP členskej krajiny EÚ pre 7.RP (ďalej len „národný koordinátor“) koordinuje činnosť NCP v členskej krajine a zastrešuje komunikáciu členskej krajiny EÚ pri prenose informácií z EK do členskej krajiny. Funkciu národného koordinátora vykonáva zamestnanec Agentúry na podporu výskumu a vývoja (ďalej len „agentúra“).

NCP pre jednotlivé priority a programové smery 7.RP

	NCP pre jednotlivé priority a programové smery 7.RP  nemusia byť odborníci z výskumnej a vývojovej praxe. Ich úlohou je najmä:
•	zabezpečovať prenos informácií týkajúcich sa jednotlivých priorít a programových smerov 7.RP z úrovne EK na úroveň každej členskej krajiny EÚ,
•	sledovať výzvy vypísané v rámci verejných súťaží k jednotlivým programovým smerom a informácie o nich postupovať na národnú úroveň členského štátu, aby sa pracovníci výskumu a vývoja mohli aktívnejšie zapájať do získavania podpory zo 7.RP,
•	vytvárať databázu účastníkov 7.RP pre konkrétnu prioritu – potenciálnych aj zapojených,
•	vyhľadávať potenciálnych účastníkov v 7. RP,
•	vysvetľovať význam rámcového programu EÚ (ďalej len „RP“) pre Slovensko, jeho podmienky a pravidlá účasti,
•	organizovať semináre, školenia a informačné dni na národnej úrovni ako aj v spolupráci s EK,
•	poskytovať informácie o 7.RP ďalším sprostredkovateľským organizáciám (organizácie podieľajúce sa na šírení informácií o RP),  
•	poskytovať poradenstvo a konzultácie v jednotlivých fázach tvorby a realizácie projektu,
•	poskytovať EK spätnú väzbu o činnosti a stave fungovania,
•	zúčastňovať sa medzinárodných projektov spolupráce medzi jednotlivými NCP v rámci príslušných priorít resp. programov (ďalej len „CSA NCP“),
•	aktívne pracovať na zapojení malých a stredných podnikov (ďalej len „MSP“) v RP ,
•	vypracovávať plány svojej činnosti  a správy o činnosti pre agentúru.

NCP sa zúčastňuje školení v Bruseli, ktoré sa spravidla konajú 2 krát ročne. Sieť NCP riadi národný koordinátor , ktorý je zamestnancom  agentúry.

Národní delegáti programových výborov 7.RP

Podľa požiadavky EK národní delegáti programových výborov 7.RP (ďalej len „národní delegáti“) musia byť odborníci z organizácií a pracovísk výskumu a vývoja. Zastupujú svoju krajinu v programových výboroch 7.RP. EK od národných delegátov očakáva, že:
•	budú oficiálne zastupovať ústredný orgán štátnej správy zodpovedný za tvorbu a implementáciu štátnej vednej a technickej politiky (ďalej len „ŠVTP“) v danej oblasti ŠVTP, 
•	budú mať zodpovedajúce kompetencie pri rozhodovaní a  hlasovaní najmä o:     
1.	obsahu a rozsahu daného „Work Programme – WP“,
2.	konečnom zozname hodnotených programov, ktorý definuje financované projekty resp. projekty na tzv. „Reserve List“,
3.	rozhodnutiach „ad - hoc“, ktoré vyplývajú z náplne práce daného programového výboru.
•	zabezpečia požadovanú komunikáciu a výmenu informácii medzi ústrednými orgánmi štátnej správy zodpovednými za tvorbu a implementáciu ŠVTP a EK,
•	budú sa aktívne podieľať na príprave a hodnotení dokumentov a správ spracovávaných podľa kompetencie príslušného programového výboru,
•	budú koordinovať spoluprácu s nominovanými národnými expertmi v danej oblasti ŠVTP a s NCP, 
•	budú sa podieľať na propagačných a konzultačných aktivitách organizovaných v danej oblasti ŠVTP na národnej  a medzinárodnej úrovni,
•	budú aktívne pôsobiť na národné zastúpenie v zodpovedajúcich Európskych technologických platformách.

Národný delegát sa zúčastňuje rokovaní programového výboru v Bruseli, ktoré sa spravidla konajú 4 - 8 krát ročne ( v priemere 6 krát ročne). Sieť národných delegátov v súčasnosti administratívne zabezpečuje ministerstvo školstva.

Národní experti v jednotlivých programových výboroch 7.RP

	Národní experti v jednotlivých programových výboroch 7.RP (ďalej len „experti“) sú odborníkmi z výskumnej a vývojovej praxe. Ich úlohou je zastupovať a odborne podporovať národných delegátov na rokovaniach v programových výboroch. Slovensko má právo na účasť dvoch zástupcov v programových výboroch (súvisí to s počtom obyvateľov), t.j. národný delegát + 1 expert, ktorým EK prepláca cestovné výdavky (momentálne sa sieť expertov nevyužíva). Sieť expertov zatiaľ nebola vytvorená, preto odporúčame, v spolupráci s konkrétnymi národnými delegátmi a na ich návrhy pre vybrané priority resp. programy, nominovať 4 expertov. Nominácie expertov by mali byť len pre tie priority, ktoré sú v súlade s vecnými prioritami výskumu a vývoja z  „Dlhodobého zámeru štátnej vednej a technickej politiky“. Takýchto priorít je 8 (pozri tabuľku nižšie). Experti sa budú zúčastňovať zasadnutí programových výborov v Bruseli iba v mimoriadnych a odôvodnených prípadoch. Zasadnutia príslušného programového výboru sa bude môcť zúčastniť len jeden národný expert.  

I.1 Stav organizačného, administratívneho a finančného zabezpečenia podporných štruktúr 7.RP v Slovenskej republike

	Vzhľadom k tomu, že 7.RP má 19 priorít/programových smerov a  NCP pre právne a finančné otázky, podporné štruktúry 7. RP v Slovenskej republike tvoria:
-	národný koordinátor,

-	20 národných delegátov,
-	20 NCP. 

Tieto podporné štruktúry 7.RP zabezpečujú v SR  jeho implementáciu v nasledujúcich programových smeroch:

	NCP	DELEGÁTI	Experti (nie sú zatiaľ menovaní)	
Cooperation SP "Specific" Configuration		X		

Národný koordinátor NCP	X			
NCP pre právne a finančné otázky	X			
				
Špecifický program Spolupráca				
Zdravie	X	X	X	
Potraviny, poľnohospodárstvo a rybné hospodárstvo a  biotechnológia	X	X	X	
Informačné a komunikačné technológie	X	X	X	
Nanoveda, nanotechnológie, materiály a nové výrobné technológie	X (momentálne nemenovaný)	X	X	
Energetika	X	X	X	
Životné prostredie (vrátane zmeny klímy)	X	X	X	
Doprava (vrátane aeronautiky)	X	X		
Socio-ekonomické a humanitné vedy	X	X	X	
Vesmír	X	X		
Bezpečnosť	X	X	X	
				
Špecifický program Myšlienky	X	X		
				
Špecifický program Ľudia	X	X		
				
Špecifický program Kapacity				
Výskumné infraštruktúry	X	X		
Výskum v prospech malých a stredných podnikov (MSP)	X	X		
Regióny znalostí, výskumný potenciál	X	X		
Veda v spoločnosti	X	X		
Činnosti v rámci medzinárodnej spolupráce	X	X		
				
Nejadrové akcie Spojeného výskumného centra (JRC)	X			
				
EURATOM				
Výskum energie jadrovej syntézy	X	X		
Jadrové štiepenie a ochrana pred žiarením		X		

Vykonávanie plnohodnotného poslania podporných štruktúr 7.RP v každom členskom štáte EÚ je spojené so zabezpečením dostatočných finančných prostriedkov na vykonávanie činností:
-	národného koordinátora,
-	NCP,
-	národných delegátov,
-	expertov .

Význam existencie a kvalitného fungovania podporných štruktúr 7. RP zvýrazňuje aj skutočnosť, že rozpočet EK alokovaný  na 7. RP v období rokov 2007 – 2013 je vo výške takmer 54 mld. EUR. Úspešnosť čerpania prostriedkov alokovaných v 7.RP organizáciami výskumu a vývoja príslušného členského štátu EÚ je podmienená práve dobrým fungovaním uvedených podporných štruktúr 7.RP a dofinancovaním schválených projektov 7.RP.  

Neuspokojivý stav čerpania prostriedkov 6.RP slovenskými organizáciami výskumu a vývoja kladie za úlohu zlepšiť tento stav v 7.RP. Bude preto potrebné zaktivizovať činnosti národných delegátov a NCP a vytvoriť aj regionálne štruktúry 7.RP, ktoré budú v regiónoch poskytovať poradenské služby pre vypĺňanie formulárov žiadostí o podporu zo 7.RP. 
Hore uvedené činnosti a prácu vykonávanú národným koordinátorom, NCP, národnými delegátmi a expertmi je potrebné zabezpečiť finančnými prostriedkami zo štátneho rozpočtu na:
•	ich zahraničné pracovné cesty do Bruselu, a to v prípade národného koordinátora 2x ročne na stretnutia národných koordinátorov v Bruseli, v prípade NCP 2x ročne na školenia v Bruseli, národných delegátov 6x ročne na rokovania programových výborov 7.RP a  expertov max. 5x ročne /dĺžka trvania zahraničnej pracovnej cesty je 2 dni, pričom cestovné náklady spojené so zaobstaraním letenky predstavujú sumu cca 16 tis. Sk a pobytové náklady (1 noc ubytovanie + vreckové a stravné) cca 7 tis. Sk. Celkové náklady na 1 zahraničnú pracovnú cestu sú vo výške cca 23 000 Sk, pričom cena letenky je refundovaná EK,    
•	nimi organizované konferencie, semináre, workshopy a informačné dni (10 tis. SK/akciu),
•	odmeny pre NCP za nimi vykonávané činnosti v sume max. 10 tis. Sk mesačne (z toho 3 tis. Sk mesačne ako fixnú zložku a 7 tis. Sk mesačne od plnenia taxatívne vymenovaných konkrétnych činností (semináre, školenia, workshopy, info dni, atď),
•	náklady na stretnutia národných kontaktných bodov, národných delegátov a regionálnych centier (4 stretnutia do roka - 1 500,- Sk / osoba/ stretnutie).
Zdôvodnenie pre poskytovanie fixnej mesačnej zložky platu vo výške 3000 Sk národným kontaktným bodom je, že pravidelne každý mesiac zabezpečujú a vykonávajú nasledujúce činnosti:
-	informačno-konzultačnú činnosť prostredníctvom telefónu a e-mailu,
-	samoštúdium materiálov týkajúcich sa 7.RP, 
-	aktivity spojené s prácou na projekte NCP transnational cooperation,
-	prípravu dokumentov na web stránku, aktualizácia údajov,
-	sledovanie noviniek na CORDISe.
 
Regionálne štruktúry 7.RP by mali pôsobiť ako regionálne centrá 7.RP, pritom v každom samosprávnom kraji by malo byť 1 regionálne centrum 7.RP. Regionálne centrá 7.RP by mali byť konštituované už v existujúcich organizáciách výskumu a vývoja v samosprávnych krajoch. Náklady na činnosť regionálnych centier 7.RP by mali pozostávať z nákladov na:
o	regionálne workshopy pre výmenu skúseností s vypisovaním projektov pre získanie podpory zo 7.RP (10 tis. SK/akciu),
o	prevádzkovú činnosť regionálnych centier (kancelárske potreby, telefóny, fax,  propagačné materiály, príspevok na prevádzkové náklady a pod. vo výške 240 000,- Sk/centrum/rok),
o	pracovné cesty na stretnutia národného koordinátora, národných kontaktných bodov, národných delegátov a zástupcov regionálneho centra (1 500,- SK/osoba/ stretnutie).

Odhad ročných nákladov potrebných na zabezpečenie vykonávania činností národného koordinátora, národných delegátov, NCP, expertov a regionálnych centier 7.RP je uvedený v Tab.1.

Tab. 1 Odhad ročných nákladov v Sk na zabezpečenie činnosti národného koordinátora, národných delegátov, národných kontaktných bodov, expertov a regionálnych centier 7.RP v príslušnom rozpočtovom roku
 	Počet osôb zabezpečujúcich činnosti	Skut. ZPC/rok
(v tis. Sk)	Semináre/ Workshopy
(v tis. Sk)	Stretnutia NCP, ND a RCv BA (v tis. Sk)	Činnosť
(v tis. Sk)	Odmeny/ročne
(v tis. Sk)	
NK	1	46 				150 	
NCP	20	920 	200 	36 		2 400 	
ND	20	2 760 	200 	36 		800 	
Experti	8	920 					
RC	8		80 	42 	1 920 	640 	
Spolu 
(v tis. Sk)		4 646 	480 	114 	1 920 	3 990 	
Celkom 
(v tis. Sk)	11 150 	

Skratky: NK – národný koordinátor, ND – národní delegáti, NCP – národné kontaktné body, RC – regionálne centrum 7.RP, S – spolu, skut. ZPC – skutočné náklady, Skut. ZPC/rok – skutočné náklady na ZPC (po odpočítaní refundácie cestovných nákladov Európskou komisiou – cestovné náklady sú náklady na letenku )
   	
V súvislosti so zabezpečovaním fungovania podporných štruktúr 7.RP sú zatiaľ hradené iba náklady spojené s vycestovaním národného koordinátora, národných delegátov a NCP do Bruselu, pričom ani úhrada týchto nákladov nie je riešená systémovo. 
Ministerstvo školstva vyčlení do rozpočtu agentúry účelové finančné prostriedky ako spoluúčasť agentúry v CSA NCP projektoch, a to vo výške 1 000 000,- Sk ročne (hrubý odhad).
Ministerstvo školstva finančne pokryje vytvorenie databázy slovenských účastníkov v 7.RP. Odhadované náklady na tvorbu a využívanie takejto databázy sú 850 000,- Sk do roku 2013 (z toho 450 000,- Sk bude použitých na vytvorenie databázy a 400 000,- Sk na údržbu databázy na nasledujúcich 6 rokov). Ide o hrubý odhad.

Celkové odhadované náklady na činnosť podporných štruktúr v prvom roku sú  12 600 000,- Sk.

II. Zabezpečenie spolufinancovania účasti Slovenskej republiky v projektoch 7.RP zo štátneho rozpočtu a doplnkového financovania z operačného programu „Výskum a vývoj“

Náklady úspešných projektov 6.RP, ktoré boli riešené organizáciami výskumu a vývoja verejného sektora, boli hradené vo výške 100%  z prostriedkov 6.RP. 
Finančné pravidlá pre podporu úspešných projektov 7.RP boli zmenené oproti finančným pravidlám 6.RP. Projekty riešené organizáciami výskumu a vývoja verejného sektora (verejnoprávnymi a štátnymi vysokými a strednými školami, výskumnými organizáciami, neziskovými „public bodies“) v rámci jednotlivých programových smerov 7.RP musia byť  diferencovane spolufinancované z národných zdrojov (štátneho rozpočtu) každej členskej krajiny EÚ až do výšky 25% z celkových nákladov.  

Slovenská republika má záujem zabezpečiť 25%-né dofinancovanie účasti slovenských organizácií výskumu a vývoja verejného sektora v 7.RP v súlade s disponibilnými prostriedkami štátneho rozpočtu (dofinancovanie je schválené uznesením vlády SR č. 766 zo dňa 12. septembra 2007, časť 9. Dlhodobého zámeru štátnej vednej a technickej politiky do roku 2015). Dofinancovanie bude poskytnuté: 
-	slovenským organizáciám, ktoré sú koordinátormi riešenia projektu 7.RP
-	a tiež organizáciám, ktoré sú spoluriešiteľmi projektu 7.RP nakontraktovaného organizáciou inej krajiny.
   
Doteraz Slovenská republika prispievala len na prípravu projektov 7.RP (na základe  programu agentúry schváleného uznesením vlády SR č. 318/2007). 

Od roku 2008 Slovenská republika bude zo štátneho rozpočtu poskytovať podporu na:
-	prípravu projektov 7.RP
-	a na 25%-nú spoluúčasť národných zdrojov na financovaní projektov 7.RP riešených verejnými organizáciami výskumu a vývoja.

Odhad prostriedkov štátneho rozpočtu potrebných každý rok od roku 2008 do roku 2013 na prípravu projektov 7.RP a na dofinancovanie účasti slovenských organizácií výskumu a vývoja v 7.RP je uvedený v nasledujúcich tabuľkách.
 
	Odhad prostriedkov štátneho rozpočtu potrebných na podporu prípravy projektov 7.RP vychádza z programu agentúry schváleného uznesením vlády SR č.318/2007. 

Tab.2 Odhad výšky prostriedkov ŠR v mil. Sk potrebných na prípravu projektov uchádzajúcich sa o podporu zo 7.RP
 
rok 	2008	2009	2010	2011	2012	2013	
VP na P	15	20	20	20	20	20	
Skratky: VP na P – výška prostriedkov ŠR potrebná na prípravu projektov 7.RP

	Odhad výšky prostriedkov štátneho rozpočtu potrebných na 25%-né dofinancovanie projektov 7.RP v roku 2008 vychádza z priemerného ročného objemu prostriedkov čerpaných na úspešné projekty 6.RP slovenskými organizáciami výskumu a vývoja. Odhad výšky prostriedkov na 25%-né dofinancovanie v nasledujúcich rokoch vychádza zo skutočnosti, že priemerná doba riešenia projektov je 3 roky. 
Celkové náklady na dofinancovanie predstavujú približne 266 mil. Sk na celú dobu trvania 7.RP (2007-2013).

Tab.3 Odhad výšky prostriedkov ŠR v mil. Sk potrebných na dofinancovanie účasti slovenských organizácií výskumu a vývoja v 7.RP  v rokoch 2008 - 2013
Rok	2007	2008	2009	2010	2011	2012	2013	2014	2015	2016	
P proj	N	n+n (2n)	2n+n (3n)	(3n-n) +n (3n)	(3n-n) + n (3n)	(3n-n) +n (3n)	(3n-n) +n (3n)	3n-n (2n)	2n – n (n)	0	
VP na D	Nebolo dofinancovanie	13,3 +13,3	26,6 +13,3	39,9– 13,3+
13,3	39,9– 13,3+
13,3	39,9– 13,3+
13,3	39,9– 13,3+
13,3	39,9-13,3	26,6- 13,3		
S		26,6	39,9	39,9	39,9	39,9	39,9	26,6	13,3	0	
Skratky: P proj. - počet projektov podporovaných v danom rozpočtovom roku, VP na D – výška prostriedkov ŠR potrebná na dofinancovanie nakontraktovaných projektov 7.RP, S - spolu

Dofinancovanie schválených projektov bude realizované výlučne zo štátneho rozpočtu. 
Metodika výpočtu finančných prostriedkov na dofinancovanie projektov 7.RP sa nachádza v Prílohe 1a.

III. Návrh modelu zabezpečenia účasti Slovenskej republiky v 7.RP od roku 2008

III.1 Návrh modelu organizačného a administratívneho zabezpečenia účasti Slovenskej republiky v 7.RP a finančných tokov 

Hlavným cieľom ministerstva školstva v oblasti zodpovednosti za účasť Slovenska v 7.RP je:
•	zabezpečiť bezproblémovú funkčnosť podporných štruktúr 7.RP,
•	vyčleniť dostatočné prostriedky štátneho rozpočtu na účasť Slovenska v 7.RP.

Z dôvodu dostatočného a kvalifikovaného administratívneho zázemia agentúry,  ministerstvo školstva poverí zabezpečovaním plnenia uvedeného cieľa agentúru. 
	
Od roku 2008 budú: 
-	všetky podporné štruktúry 7.RP (národný koordinátor, národné kontaktné body, národní delegáti, experti, regionálne centrá 7.RP),
-	prostriedky na prípravu projektov 7.RP
-	a prostriedky na dofinancovanie účasti slovenských organizácií výskumu a vývoja v 7.RP 
zabezpečované prostredníctvom agentúry na základe  schválenia modelu zabezpečenia účasti SR v 7. RP a následného vyčlenenia finančných prostriedkov do rozpočtu agentúry, podpredsedom vlády a ministrom školstva SR a riaditeľom agentúry. 
Model zabezpečenia účasti SR v 7.RP predpokladá, že ministerstvo školstva vyčlení pre agentúru účelové finančné prostriedky štátneho rozpočtu v troch osobitných položkách, a to  na: 
o	 činnosť podporných štruktúr 7.RP,
o	 prípravu projektov 7.RP,
o	 dofinancovanie účasti slovenských organizácií výskumu a vývoja v 7.RP.

Ministerstvo školstva bude každoročne pri príprave návrhu rozpočtu na nasledujúci rozpočtový rok v „Národnom programe rozvoja vedy a techniky“ zabezpečovať tieto prostriedky pre agentúru. Uvedené prostriedky budú začiatkom rozpočtového roka rozpísané zo schváleného  rozpočtu výdavkov na vedu a techniku kapitoly ministerstva školstva na príslušný rok do rozpočtu agentúry.

Schválením tohto modelu podpory 7.RP národní delegáti a experti prejdú pod správu agentúry a všetky im dostupné informácie, štatistické údaje a odbornú pomoc budú poskytovať agentúre. 
	
Agentúra v tejto oblasti bude od roku 2008 zodpovedať za plnenie najmä nasledujúcich hlavných úloh:
-	koordinovať, zabezpečovať a kontrolovať činnosť národného koordinátora, NCP, národných delegátov,  expertov a regionálnych centier 7.RP,
-	poskytovať prostriedky štátneho rozpočtu na prípravu projektov 7.RP a na dofinancovanie účasti slovenských organizácií výskumu a vývoja v 7.RP,
-	pravidelne monitorovať účasť Slovenska v 7.RP a vypracovávať pre ministerstvo školstva správu o tejto účasti. 

Úlohou agentúry bude:
-	prevziať sieť národných delegátov od ministerstva školstva a zabezpečovať ich fungovanie,
-	zabezpečiť podklady pre nominovanie expertov ministerstvu,
-	vytvoriť sieť regionálnych centier 7.RP a zabezpečovať ich fungovanie,  
-	vytvárať podmienky a zabezpečovať, aby národný delegát v spolupráci s NCP aspoň 1 krát ročne (vždy však minimálne po uverejnení výzvy na podávanie návrhov projektov EK) organizoval seminár pre širokú obec výskumu a vývoja, na ktorom budú poskytované informácie o aktuálnych pripravovaných výzvach na podávanie žiadostí o podporu zo 7.RP a o úspešnosti slovenských pracovísk výskumu a vývoja v uchádzaní sa o podporu zo 7.RP,
-	vytvárať podmienky a zabezpečovať, aby NCP v spolupráci národnými delegátmi a regionálnymi centrami 7.RP 2 krát ročne organizovali regionálne workshopy zamerané na výmenu skúseností so žiadaním podpory zo 7.RP,
-	vytvárať podmienky a zabezpečovať, aby národní delegáti pod vedením národného koordinátora vypracovávali informáciu o úspešnosti slovenských organizácií výskumu a vývoja v 7.RP v príslušnom roku a predkladať ju ministerstvu školstva,
-	poskytovať podporu na prípravu projektov 7.RP,
-	poskytovať podporu na 25%-né dofinancovanie účasti slovenských organizácií výskumu a vývoja v 7.RP, 
-	zverejňovať informácie o podporných štruktúrach 7.RP a o účasti Slovenska v 7.RP na svojej web stránke a na Centrálnom informačnom portáli pre vedu, techniku a inovácie. 

Ministerstvo školstva zabezpečí:
-	finančné prostriedky pre činnosť podporných štruktúr – národného koordinátora, národných delegátov a NCP, 
-	financie na prípravu projektov a dofinancovanie účasti slovenských subjektov v 7.RP,
-	vytvorenie Rady ministerstva pre 7.R, ktorej hlavnou činnosťou bude definovať priority SR v 7.RP a to hlavne pre špecifický program Spolupráca,
-	na svojom pracovisku kontaktnú osobu, ktorá bude uskutočňovať a zodpovedať za  metodické riadenie 7.RP
-	na základe analýzy, ktorú poskytne agentúra, prijímať opatrenia na odstránenie nedostatkov súvisiacich s účasťou SR v 7.RP,
-	písomné upovedomenie národným delegátom o vytvorení tohto modelu a o ich zodpovednosti voči agentúre 
-	iniciovanie vzniku národných technologických platforiem.

Schéma organizačného, administratívneho a finančného zabezpečenia účasti SR v 7.RP

EK, DG pre výskum – 7.RP

ministerstvo školstva 

Podporné štruktúry 7.RP

                                                                           Experti

agentúra

N
D

N
C
P

R
C

lin0Národný koordinátor

Podpora účasti SR v 7.RP

P
R
Í
P
R
A
V
Y

D
O
F
I
N
A
N
C
O
V
A
N
I
E

Záver

Kalkulácia nákladov v prvom roku (2008) uvedenia modelu do platnosti:

1.	celkové ročné mzdové náklady agentúry sú pri mzde 45 000,- SK na jedného pracovníka mesačne aj s odvodmi zamestnávateľa:
	Spolu :		3 078 000,- SK.

	Náklady podporných štruktúr:
2.	náklady národný koordinátor:
a.	ZPC	46 000,- SK
b.	odmeny	150 000,- SK
Spolu:	196 000,- SK
3.	náklady NCP:
a.	ZPC	920 000,- SK
b.	odmeny	2 400 000,- SK
c.	semináre, workshopy	200 000,- SK
d.	stretnutia podporných štruktúr	36 000,- SK
Spolu:	3 556 000,- SK
4.	náklady národní delegáti:
a.	ZPC	2 760 000,- SK
b.	odmeny	800 000,- SK
c.	semináre, workshopy	200 000,- SK
d.	stretnutia podporných štruktúr	36 000,- SK
Spolu:	3 796 000,- SK
5.	náklady experti:	
a.	ZPC	920 000,- SK
6.	náklady RC:
a.	semináre, workshopy	80 000,- SK
b.	stretnutia podporných štruktúr	42 000,- SK
c.	činnosť	1 920 000,- SK
d.	odmeny	640 000,- SK
Spolu	2 682 000,- SK
	            Činnosť podporných štruktúr spolu:	11 150 000,- SK

7.	projekty CSA NCP	Spolu:	1 000 000,- SK
8.	databáza	Spolu:	450 000,- SK	
	
	Dofinancovanie projektov
9.	rok 2008 je 2. rok trvania 7.RP, teda celkové náklady budú predstavovať: 		Spolu:	26 666 000,- SK

Výzva PP7RP
10.	plánované náklady 	Spolu:	15 000 000,- SK

Celkové náklady na zastrešenie 7.RP v agentúre v prvom roku uvedenia modelu do platnosti sú:		57 344 000,-SK

V prvom roku uvedenia modelu do platnosti agentúra zabezpečí:
1.	0,7 človeka na odbore ekonomiky agentúry nasledovné činnosti:
a.	ekonomickú podporu CSA NCP projektom,
b.	spravovanie cestovných príkazov pre národných delegátov, expertov a NCP (vrátane národného koordinátora),
c.	vyplácanie odmien za činnosť pre národných delegátov a NCP,
d.	transfer peňazí pri výzve na prípravu projektov pre 7.RP,
e.	transfer peňazí pri výzve na dofinancovanie projektov v 7.RP.
2.	5 ľudí na odbore medzinárodnej spolupráce agentúry nasledovné činnosti:
a.	administratívne riadenie výzvy PP7RP,
b.	administratívne riadenie výzvy RPEU,
c.	prípravu výzvy na dofinancovanie projektov v 7.RP a jej administratívne riadenie,
d.	výkon funkcií národného koordinátora, NCP pre právne a finančné otázky, Security NCP, JRC NCP, INCO a Space NCP,
e.	hodnotenie účasti SR v 7.RP,
f.	podklady pre vytvorenie databázy inštitúcií zúčastnených v 7.RP,
g.	účasť v CSA NCP projektoch,
h.	semináre, školenia, info dni atď.

Príloha 1a:

Instrument	SumOfRequestedContribution	
CA	1 407 173,00 €	
CLR	386 593,00 €	
CRAFT	746 920,00 €	
II	532 570,00 €	
IP	6 024 765,00 €	
MCA	2 929 376,00 €	
NOE	2 408 331,00 €	
SSA	4 775 231,00 €	
STREP	6 483 714,00 €	
Spolu	25 694 673,00 €	
		
Spolu bez SSA, CA MCA za 4 roky	16 582 893,00 €	
Navýšenie o 15%	19 070 326,95 €	
Ročný príspevok	4 767 581,74 €	
25% dofinancovanie ročného príspevku	1 191 895,43 €	
Prepočet na SK pri kurze 33,5 SK/EUR	39 928 497,05 Sk	
		
Okrem CA, SSA, MCA		
V prvom roku 6.RP	0,00%	
V druhom roku 6.RP	9,72%	
V treťom roku 6.RP	30,12%	
V štvrtom roku 6.RP	43,86%	
V 1. polovici piateho roku 6.RP	16,30%	
Spolu	100,00%	rpaddfr3

Celkový príspevok SR v 6.RP predstavoval k septembru 2006 25,694 mil. EUR (tieto výsledky ešte nie sú konečné). 
Finančná čiastka na výskumné projekty za 4 roky trvania 7RP je 16,582 mil. EUR po odpočítaní príspevku za nevýskumné projekty (SSA, CA, MCA). Priemerný ročný príspevok teda predstavuje 4,767 mil. EUR, z čoho 25% (dofinancovanie) predstavuje 1,191 mil. EUR teda 40 mil. SK. 

V náraste príspevku pre slovenské subjekty o 15% v 7.RP je zohľadnené zvýšenie rozpočtu 7.RP ako aj skvalitnenie podporných štruktúr v zmysle tohto materiálu.

Tretia časť tabuľky predstavuje percentuálne vyčíslenie príspevkov EK slovenským subjektom v jednotlivých rokoch trvania 6.RP.